ועדת החוקה, חוק ומשפט, כנסת 20, פרוטוקול מספר 664, 2018-07-09 15:45

ניסן סלומינסקי: אני פותח את ישיבת ועדת חוקה.

ניסן סלומינסקי: הנושא שעל סדר היום רביזיה על הצעת חוק סדר הדין הפלילי (תיקון מס' 84) (שינוי פרטי ההודעה על סגירת תיק לעניין עילת הסגירה), התשע"ח-2018.

ניסן סלומינסקי: מיכל, את רוצה לנמק את הרביזיה?

מיכל רוזין: כן, אני אשמח לנמק.

מיכל רוזין: אנחנו עוברים פה שבועיים של בליץ הצעות החוק משלל סיעות הקואליציה, ואחרי ששמעתי היום את נתניהו במסיבת העיתונאים / ישיבת הסיעה הבנתי שאם זה מריח כמו בחירות והולך כמו בחירות אז, כנראה, שיש בחירות.

מיכל רוזין: כנראה, בגלל זה הם מציפים את המליאה בהצעות חוק כאלה ואחרות גם מיותרות כדי להוכיח, הנה, אנחנו עשינו וקידמנו.

מיכל רוזין: כמו שאמרתי בדיון הקודם להצעה הזאת אין מהות, אין לה תוכן, ובסופו של דבר הכוונה הייתה להגן על נבחרי ציבור חזקים, על אנשים מפורסמים.

מיכל רוזין: זה לא יגן עליהם, אלא יפגע באנשים המוחלשים, באזרחים הפשוטים שכשהם ירצו אחרי שהם הגישו תלונה וסגרו להם את התיק להבין מדוע סגרו או להגיש ערעור, הם יצטרכו לכתת את רגליהם לתחנות המשטרה השונות, הם יצטרכו לשבת על הטלפון שעות וימים כדי לקבל בדרכים כאלה ואחרות את עילת הסגירה.

מיכל רוזין: ובמה שעשינו פה יצא שכרנו בהפסדנו.

מיכל רוזין: גם אם הכוונה הראשונה של חלק מהיוזמים - -

מיקי לוי: אבל אני חלק.

מיקי לוי: 5 דקות היא, 5 דקות אני, ניסן.

ניסן סלומינסקי: לא, לא.

ניסן סלומינסקי: עכשיו זה רביזיה של 2 דקות.

ניסן סלומינסקי: זה משהו אחר לגמרי.

מיקי לוי: אם מיכל קיבלה שתי דקות – אני הגשתי 370 הסתייגויות.

ניסן סלומינסקי: לא משנה, זה לא רלוונטי.

מיקי לוי: שתי דקות.

ניסן סלומינסקי: עכשיו זה רביזיה על החוק.

ניסן סלומינסקי: אין הסתייגויות, אין רלוונטיות לזה.

מיקי לוי: בסדר, שתי דקות.

ניסן סלומינסקי: מיכל, תודה רבה.

מיכל רוזין: לא סיימתי.

מיכל רוזין: הוא הפריע לי באמצע.

ניסן סלומינסקי: אמרת לי שתי דקות.

מיכל רוזין: אבל הפריעו לי פה.

ניסן סלומינסקי: טוב, עוד חצי דקה.

מיקי לוי: אני מתנצל, מיכל.

מיכל רוזין: ואמרת שלוש דקות, לדעתי, אבל אולי טעיתי.

מיכל רוזין: מכיוון שהקהל שיושב פה לא יודע על מה אני מדברת ושאלתי - -

ניסן סלומינסקי: הם יודעים.

ניסן סלומינסקי: הסברנו להם.

קריאה: - - -

עודד פורר: מיד אחרי ההצבעה.

עודד פורר: אחרת אני אשאר להסביר לה.

מיכל רוזין: אני גם צריכה להסביר לך, עודד, מכיוון שאתה ראית את הצעת החוק הראשונה.

מיכל רוזין: עליה הצבעת בקריאה הראשונה.

מיכל רוזין: לא היית פה בדיונים - -

עודד פורר: אבל ראיתי את הנוסח המתוקן.

מיכל רוזין: אני לא אומרת את זה מתוך - - -

עודד פורר: אבל ראיתי את הנוסח המתוקן.

מיכל רוזין: הנוסח המתוקן - -

ניסן סלומינסקי: מיכל, כבר עברו שלוש דקות.

מיכל רוזין: בדיונים שדנו פה ארוכות עם המשטרה ועם הפרקליטות ומשרד המשפטים ועוד ועוד נאמר במפורש שאין בו שום תועלת.

מיכל רוזין: בסופו של דבר ניתן לקבל את עילת הסגירה, רק אתם מאמצים יותר את האזרחים הפשוטים להטריח את עצמם במקום לקבל את הזכות שלהם בזכויות נפגעי העבירה לתשובה על מה ולמה נסגרה התלונה שלהם, מהי עילת הסגירה, וכיצד הם יכולים להמשיך הלאה לפעול מול הרשויות.

מיכל רוזין: צמצמתם את זכויות נפגעי העבירה במדינת ישראל.

ניסן סלומינסקי: תודה רבה.

ניסן סלומינסקי: מי בעד הרביזיה?

ניסן סלומינסקי: - -

מיקי לוי: רגע, ניסן, זה לא בסדר.

מיקי לוי: אני רוצה להגיד משפט.

מיקי לוי: זכותי.

מיקי לוי: אני חבר כנסת, עם כל הכבוד.

ניסן סלומינסקי: אז מה?

מיקי לוי: מה זה "אז מה", ניסן?

ניסן סלומינסקי: אבל אתה יודע שרק אחד מנמק ברביזיה.

מיקי לוי: לא.

מיקי לוי: מה זה רק אחד?

ניסן סלומינסקי: אחד מנמק ברביזיה.

מיקי לוי: לא נכון.

מיקי לוי: אני מבקש ייעוץ משפטי.

ניסן סלומינסקי: רק אחד מנמק ברביזיה ונתתי למי שהגיעה ראשונה ונגמר.

יעל גרמן: אז אנחנו רוצים לשמוע את הייעוץ המשפטי האמנם כאשר יותר מאחד מגיש רביזיה, האם באמת רק אחד מנמק?

גור בליי: התשובה היא שלפי התקנון, יושב-ראש הוועדה רשאי כשיש כמה שמגישים רביזיה להעניק את הזכות לנמק רק לאחד.

גור בליי: הוא יכול גם לתת גם ליותר.

מיקי לוי: הבנו.

מיקי לוי: אז תיתן ליותר.

מיכל רוזין: גם אם זה מסיעות שונות ולא מסכימות?

יעל גרמן: - - -

מיקי לוי: תיתן ליותר.

ניסן סלומינסקי: כולם באמצע ועובר הזמן.

ניסן סלומינסקי: מי בעד הרביזיה?

ניסן סלומינסקי: - -

מיקי לוי: החוק הזה בא להגן על אנשי ציבור חד-משמעית.

מיקי לוי: החוק הזה היה רק כדי להגן על הציבור - -

ניסן סלומינסקי: - - ירים את ידו.

מיקי לוי: - - הוא בא להגן רק על נבחרי הציבור.

מיקי לוי: בושה וחרפה.

מיקי לוי: תתביישו לכם.

ניסן סלומינסקי: מי נגד?

ניסן סלומינסקי: בעד – מיעוט

ניסן סלומינסקי: נמנעים – אין

ניסן סלומינסקי: הרביזיה נפלה.

ניסן סלומינסקי: החוק קיים.

מרב מיכאלי: החוק עוד לא קיים.

ניסן סלומינסקי: אני מתכוון שזאת ההמלצה של הוועדה.

ניסן סלומינסקי: הישיבה נעולה.